Hywel Llywelyn

## Hywel Maelgwm Llywelyn

**Casanofa'r cwm. Tad i Rhys ag Esther, cyn wr Stacey, Ffion, Gaynor a Sheryl. Mae Hywel nawr yn gweithio fel rheolwr yn Cwm FM.**

## **Straeon**

### **Cyrraedd Cwmderi**

Yn 1990 y cyrhaeddodd Hywel Llywelyn Cwmderi a hynny pan gafodd swydd fel athro yn yr ysgol gynradd gyda Beth James. Bu cryn stwr ar y pryd oherwydd ei fod yn fab i'r cynghorydd degwyddor Dan Llywelyn, ond buan y profodd Hywel ei werth.

### **Perthynas â Beth**

Â'r ddau ar gwrs preswyl, dechreuodd Beth a Hywel garwriaeth oedd i newid eu bywydau'n llwyr. Gyda gŵr Beth Glyn James yn treulio mwy a mwy o amser i ffwrdd gyda'i waith roedd hi'n hawdd i Beth a Hywel weld ei gilydd yn aml.

Fodd bynnag, un prynhawn darganfu Rod a Glan y ddau'n caru un y car. Oni fyddai Beth yn dweud wrth Glyn yna byddai Glan yn gwneud. Wrth i Beth baratoi i ddweud y cwbl cyfaddefodd Glyn ei fod yn cael affêr gyda merch o'r heddlu. Llwyddodd Beth i achub ei chroen a pherswadiodd Hywel i ddweud eu bod yn dechrau mynd allan gyda'i gilydd wythnosau yn ddiweddarach.

O dipyn i beth daeth y gwir am berthynas Hywel a Beth i'r amlwg ac er mwyn ceisio ennyn ychydig o gydymdeimlad, dechreuodd Beth anfon llythyrau ffiaidd ati'i hun. Trodd Hywel ei gefn arni ac yn y pen draw fe adawodd Beth Gwmderi.

### **Perthynas â Stacey**

Wedi i Hywel symud i ddysgu i Ysgol y Mynach cychwynodd gyrmyd diddordeb yn un o'i ddisgyblion Stacey Jones - a oedd yn paratoi i wneud ei harholiadau TGAU ac yn dangos gallu academaidd. Cychwynodd y ddau berthynas gudd.

Llwyddodd Hywel i gadw'r berthynas yn dawel am gyfnod hir ond pan ddaeth Hughes, y prifathro i glywed sibrydion am y cwpl gwadodd Hywel y cwbl a dod a'r berthynas i ben. Ond buan y daeth i sylweddoli ei fod mewn cariad â Stacey.

Ar ôl i Mark Jones, brawd Stacey ddod allan o'r carchar, trodd yn dreisgar. Cychwynodd guro ei chwaer a symuodd hi i fyw dros dro at Doreen Bevan. Tra yno ailafaelodd Hywel a Stacey yn eu pethynas.

Roedd Llys Helyg yn gartref sefydlog i Stacey ond nid oedd Doreen yn gyfforddys am berthynas y ferch ifanc a'i cyn athro.

Pan dorodd Stacey reolau'r tŷ a gwahaodd Hywel draw un noson pan oedd Doreen i fod allan penderfynodd Doreen nad oedd ganddi'r engi i barhau i gymryd pobol ifanc i mewn i'w chartref. Gofynnodd i Stacey chwilio am rywle arall i fyw.

Penderfynnodd Hywel a Stacey a phriododd y ddau ychydig ddyddiau cyn Nadolig 1994.

### **Kath yn dwyn**

Yn dilyn marwolaeth tad Hywel Dan Llywelyn yn 1995 bu iddo ef a Stacey etifeddu swm sylweddol o arian ac roedd Kath yn benederfynol o gael ei siar. Llwyddodd i gael tair mil gan y cwpwl priod a oedd yn teimlo drosti gan fod Mark yn y carchar ond nid oedd yn ddigon i Kath.

Cychwynodd weithio fel glanhawraig i'w merch ac manteisiodd ar y cyfle i chwilio drwy eu papurau ariannol. Daeth ar draws gerdyn banc a'r rhif pin a cychwynodd gymryd arian allan o'r twll yn y wal bob wythnos.

Aeth gam yn bellach pan chwalodd y fflat a'i wneud iddo edrych fel bod rhywun wedi torri i mewn a dwyn y cerdyn banc ac manion eraill o'r fflat. Talodd am noson mewn gwesty moethus gyda'r arian. Alibi Kath oedd ei bod wedi mynd i ymweld Dyff yn y carchar ond cychwynodd Hywel ei amau wedi i Denzil ac Eileen ddatgelu eu bod wedi ei gweld yn yr ardal ar ddiwrnod y lladrad.

Ceisiodd Hywel a Stacey ddal Kath allan drwy adael y cerdyn banc newydd yn y fflat pan oedd Kath yno yn glanhau a'i dilyn i'r banc er mwyn ei dal yn dwyn. Wedi ei gwynebu doedd dim edifar ar Kath, ac gyda Hywel yn gyndyn o alw'r heddlu er mwyn osgoi sgandal cafodd Kath get awe hefo'i dwyn. Gydag ychydig filoedd o'u cyfrif banc nhw yn ei phoced, trodd ei chefn ar Gwmderi am gyfnod.

### **Bywyd priodasol**

Yn Medi 1995 tarfwyd ar fywyd Hywel pan symudodd ei gyn-gariad, Rachel Price, i Gwmderu fel meddyg newydd y pentref. Yn hytrach na bod yn onest gyda Stacey, penderfynnodd Hywel gadw'r cwbl yn gyfrinach a gofynnodd i Rachel wneud yr un modd. Yn anffodus i Hywel, darganfu Stacey lun o Rachel ac ef gyda'i gilydd yn nyddiau coleg a daeth yn amheus iawn o natur eu perthynas.

Daeth i ddeall fod Rachel a Hywel wedi bod yn gariadon tra yn y coleg a bod Hywel wedi gofyn i Rachel gaw’r peth yn gyfrinach rhag Stacey er bod pethau wedi hen orffen rhyngddynt.

Cyfaddefodd Rachel y cyfan wrth Stacey a daeth y ddwy yn rywfaint o ffrindiau, Rachel yn barod i gynnig clust i wrando ar broblemau Stacey.

Cychwynnodd berthynas suro tra bod Stacey yn adolygu am ei arholiadau lefel A. Cychwynnodd Hywel ei thanseilio, gwneud iddi amau ei hun a gwneud iddi gwestiynu ei dewis o fynd i Gaerdydd i'r coleg.

Datgelodd Rachel fod ei pherthynas hithau a Hywel wedi dod i ben am ei ansicrwydd pan fod Rachel yn perfformio yn well nag ef yn academaidd, patrwm a oedd yn bosib yn ailadrodd.

Ar yr un cyfnod datgelodd Hywel wrth Rachel ei fod dal yn magu teimladau tuag ati. Cynigiodd adael Stacey ac ail-afael yn eu perthynas ond nid oedd gan Rachel unrhyw ddiddordeb.

Wrth i Stacey ag yna Kath Jones dyfu yn fwy amheus o berthynas y ddau daeth y cyfan allan i’r agored. Gwadodd Rachel fod ganddi unrhyw deimladau at Hywel a bod dim byd am ddigwydd rhwng y ddau a phenderfynodd Hywel a Stacey roi cyfle arall ar bethau.

### **Dial Michael**

Yn yr ysgol cychwynnodd Hywel gael trafferthion gyda disgybl newydd o’r enw Michael Jones. Gwrthododd ddangos unrhyw barch tuag at ei athro a bu’n ymddwyn yn fygythiol tuag ato. Wedi damwain ar y cae rygbi lle anafwyd un disgybl yn ddifrifol gan Michael cychwynnodd Hywel boeni am be allai’r bachgen wneud nesaf.

Gwaethygodd ymddygiad Michael, yn gyntaf drwy ddifrodi car Hywel, ac yna drwy droi i fynnu yn ei fflat heb wahoddiad. Cafodd groeso cynnes yn y fflat gan Stacey - hithau heb syniad am ymddygiad Michael tuag at ei gwr.

Yn dilyn ffrae yn y Deri trodd pethau yn frwnt wrth i Michael daro Hywel. Tarodd Hywel ef yn ôl a achosodd iddo gael ei ddiarddel o’i waith dros dro gan Mr Hughes.

Daeth Stacey yn benderfynol o wybod beth oedd wraidd atgasedd Michael at ei athro. Aeth draw i’w gartref a darganfod mai chwaer Michael gafodd ei lladd gan Dan Llywelyn, tad Hywel pan fu’n dreifio ag yfed. Wedi colli ei chwaer cychwynnodd gadwyn o ddigwyddiadau i effeithio yn negyddol ar fywyd Michael gan gynnwys marwolaeth ei dad, ail briodas ei fam  a gadael Cwmderi ac roedd yn benderfynol o ddial ar y rhai oedd yn cyfri’n gyfrifol. Gyda Dan Llywelyn wedi marw Hywel fyddai’n diodde’ yn ei le.

Wedi cael dod i wybod y gwir daeth Hywel a Michael i ryw fath o ddealltwriaeth. Doedd dim i ennill o dreulio ei fywyd yn ceisio dial. Er i Hywel gysidro gadael Ysgol y Mynach Michael symudodd yn y pendraw.

### **Erthyliad Stacey**

Yn dilyn ei arholiadau Lefel A daeth Stacey i wybod ei bod hi'n feichiog. A hithau a'i brwd ar fynd i'r coleg yng Nghaerdydd yn yr Hydref trodd at Dr Rachel Price i gael cyngor ynglŷn ag erthylu'r babi.

Pan rannodd y newyddion a Hywel roedd wrth ei fodd hefo'r syniad o gael teulu bach ac roedd wedi synnu a'i frifo gyda bwriad Stacey o gael erthyliad. Llwyddodd i'w darbwyllo rhag gwneud penderfyniad yn syth ond wedi i Hywel rannu'n newyddion a Dyff ar gamgymeriad o fewn dim daeth y teulu i gyd i wybod.

Rhannodd Stacey ei gofidiau gyda'i mam a roddodd ei chefnogaeth iddi i fynd ymlaen a'r erthyliad os na dyna oedd ei dymuniad ond roedd ymateb Dyff yn lawer mwy beirniadol. Rhybuddiodd ei ferch y byddai eu perthynas drosodd os byddai'n mynd ymlaen a'r erthyliad.

Yn y pendraw cytunodd Stacey i ohirio ei chwrs yn y brifysgol am flwyddyn er mwyn magu'r plentyn.

Rhai wythnosau yn ddiweddarach yn ystod dadl gyda Dr Rachel Price datgelodd hithau'r gwir fod Hywel wedi cynnig gorffen pethau gyda Stacey i gychwyn bywyd newydd gyda hi. Cadarnhaodd Hywel gyhuddiad Rachel ond er iddo erfyn ar Stacey ei fod yn edifar a'i fod yn ei charu penderfynodd hithau bod eu priodas drosodd â'i bod am fynd ymlaen a chael erthyliad.

Er i Doreen Bevan geisio ei gorau i'w darbwyllo a gwneud yn siŵr fod Hywel yn gwybod beth oedd yn mynd ymlaen doedd dim newid ar feddwl Stacey. Aeth ymlaen a'r erthyliad ar ddiwedd mis Awst.

### **Dyslecsia Melanie Griffiths**

Gyda Melanie Griffiths erbyn hyn yn ddisgybl yn Ysgol y Mynach daeth i’r amlwg ei bod yn cael trafferth gyda’i gwaith ysgol. Yn anfodlon derbyn fod unrhyw fai ar ei ferch penderfynodd Ieuan Griffiths fod bai ar yr ysgol, yn enwedig ei athro Hywel Llywelyn.

Wrth iddo ddod i nabod y ferch yn well sylwodd Hywel fod gwaith llafar Melanie yn wych ond bod safon ei gwaith ysgrifenedig yn wael iawn - rhywbeth a achosodd Hywel i gredu bod Melanie yn ddyslecsig. Cynigiodd Hywel a Glyn Hughes y prifathro y dylai asesu Melanie i sicrhau ei bod yn cael yr help oedd eisiau arni yn y dosbarthiadau ond tynnodd Ieuan yn groes iawn i’w awgrymiadau a ni roddodd ei ganiatâd i fynd ymlaen a’r profion.

Yn synhwyro fod rhywbeth o’i le cysylltodd Hazel Griffiths a Hywel yn uniongyrchol ac wedi cael y manylion ganddo penderfynodd Hazel fynd tros ben Ieuan a rhoi’r caniatâd angenrheidiol i’r ysgol barhau a’u hasesiad.

### **Stacey yn y brifysgol**

Yn mis Medi cychwynnodd Stacey yn y brifysgol yng Nghaerdydd. Y bwriad oedd y byddai hi’n treulio’r wythnos yn aros yn y neuaddau ac yn mynychu darlithoedd cyn dychwelyd at Hywel yng Nghwmderi ar y penwythnosau.

Roedd yr wythnosau cyntaf yn llwyddiant ond o fewn dipyn teimlai Stacey ei bod hi’n colli allan ar hwyl y brifysgol. Daeth o dan bwysau gan ei ffrindiau Llinos a Cai Rossiter i aros yng Nghaerdydd ar gyfer barti un penwythnos a dwedodd gwyddau wrth Hywel i gyfiawnhau pam nad oedd yn dod adref. Pan ddaeth Hywel i wybod y gwir am gelwydd Stacey cychwynnodd deimlo’n genfigennus ac yn ddrwgdybus o’i pherthynas hi a Cai.

Roedd gan Stacey le i amau Hywel hefyd. Yn chwilio am ffordd i ddial ar ei gwr Ieuan Griffiths roedd Hazel wedi dangos diddordeb yn Hywel a chynigiodd y dylai’r ddau gynnig cysur i’w gilydd. Ar ôl derbyn galwad od gan Hazel cychwynnodd Stacey amau Hywel hefyd.

Dipyn wrth dipyn daeth y cwpwl i dderbyn nad oedden nhw’n caru ei gilydd bellach. Wedi treulio un Nadolig olaf gyda’i gilydd cytunodd y ddau i wahanu er mawr siom i Dyff.

Dychwelodd Stacey i Gaerdydd ble daeth yn amlwg ei bod wedi bod yn cael perthynas gyda Cai y tu ôl i gefn Hywel ers rai wythnosau. Bron i Hywel eu dal pan ddaeth i ymweld â Stacey heb wahoddiad ar nos galan ond diolch i feddwl chwim Llinos llwyddodd hithau i daflu llwch i’w lygaid.

### **Obsesiwn Nia**

Gyda pherthynasNia Matthews, disgybl yn Ysgol y Mynach ai chariad Alun Bevan wedi dod i ben trodd Nia ei golygon tuag at ei athro Hywel Llywelyn. Cychwynnodd ddarganfod esgusion i dreulio amser gydag ef ac aeth ati i geisio cael gwersi ychwanegol ganddo y tu allan i'r dosbarth.

Rhannodd Hywel ei ofidion am deimladau Nia tuag ato gyda Glyn Hughes y prifathro ond ar y cyfan doedd neb yn cymryd y sefyllfa yn ddifrifol. Pan drefnodd Hywel fod Nia am gael ei thiwtro gan athrawes arall gwelodd Nia ei chyfle yn diflannu a manteisiodd ar y cyfle i ddwyn goriadau ei fflat. Cychwynnodd adael ei hunan i mewn i'r fflat pan nad oedd Hywel yno a bu hi'n dwyn ambell i ddilledyn.

Ar drip i Gaerdydd gyda'r ysgol cafodd Hywel sioc i weld Stacey Jones a Cai Rossiter yn cerdded law yn law a sylwodd fod y ddau mewn perthynas. Dilynodd o nhw ac wynebu’r cwpwl; yn eu cyhuddo o gael affêr cyn i'w briodas gyda Stacey wedi dod i ben. Dychwelodd i Gwmderi yn ei dymer a dod ar draws Nia yn disgwyl amdano yn noeth yn ei wely. Cysgodd y ddau a'i gilydd ond y diwrnod canlynol penderfynodd Hywel wadu fod unrhyw beth wedi digwydd rhyngddynt. Cymerodd ei oriad yn ôl gan Nia a'i thaflu allan o'i gartref.

Yn ei dagrau. datgelodd Nia wrth ei thad beth oedd wedi digwydd ond doedd Llew ddim yn siŵr os oedd yn coelio'r cyhuddiadau yn erbyn Hywel. Aeth draw i siarad â Hywel a oedd yn gwadu bod unrhyw beth wedi digwydd a phenderfynodd yr athro fynd a'r cyhuddiadau yn syth at Mr Hughes. Cafodd Hywel ei atal o'i waith tra bod y mater yn cael ei ymchwilio gan y llywodraethwyr.

Mynnodd Nia ei bod mewn cariad a Hywel a glynodd at ei stori am yr hyn fu rhyngddynt ond bu'r pentrefwyr, y llywodraethwyr a hyd yn oed ei theulu yn llawer mwy amheus.

### **Trafferthion carwriaethol**

Canlyniad i'w berthynas a Nia gyd oedd genedigaeth ei fab, Rhys.

Newidiodd Rhys fywyd Hywel a hynny mewn sawl ffordd - dechreuodd Hywel a Llew Matthews gwympo mas ac o ganlyniad cafodd Hywel ei saethu. Ond roedd Hywel yn caru Rhys a llwyddodd i gael meddiant ohono yn y diwedd ar ôl i Nia fod mewn damwain erchyll.

### **Helyntion diddiwedd**

Mae Hywel wedi mynd o un helynt i'r llall. Bu'n rhaid iddo werthu ei gar i dalu dyledion gamblo, aeth Rhys bach ar goll am wythnos a bu Hywel a Steffan Humphries yn troedio tir peryglus iawn gyda chynllun cyffuriau Dave Marshall.

### **Fasdoriad a chancr**

Cafodd Cassie fraw pan oedd hi'n meddwl ei bod yn disgwyl. Roedd gwahaniaeth barn rhwng Hywel a Cassie am y newyddion, hefo Hywel yn hapus iawn am y peth ond Cassie yn bryderys ofnadwy. Pan ddaeth Cassie i wybod nad oedd yn disgwyl wedi'r cyfan daeth i benderfyniad nad oedd hi fyth eisiau cael plentyn arall. Gofynnodd i Hywel gael fasdoriad ac er iddo fod yn ansicyr iawn o'r driniaeth cytunodd. Aeth y cwpwl am drip i Llundain ac ar ôl mwynhau noson mewn gwestu gyda'i gilydd aeth Hywel am y driniaeth.

Ar ôl dychwelyd i Gwmderi cymerodd hi amser hir i Hywel fod yn gyfforddus bod yn agos gyda Cassie, ond pan wynebodd hi ef am y mater cyfaddefodd nad oedd wedi cael y llawdrinaeth yn y diwedd, ag ei fod wedi bod yn dweud celwyddau am wythnosau.

Yn ei thymer aeth Cassie am driniaeth steraleiddio heb yn wybod iddo.

Yna, cafodd Hywel sioc arall pan ddarganfyddodd lwmp yn ei geilliau a bu'n rhaid iddo gael nifer o brofion. Yn ofni am ei fywyd penderfynnodd Hywel ei bod yn benderfynnol o gael plentyn gyda Cassie. Bu'n rhaid iddi gyfaddef am ei llawndrinaeth a fel canlyniad, gadawodd ef y Cwm am gyfnod.

### **Labswchan**

Wedi dychwelyd i Gwmderi penderfynodd Cassie a Hywel roi cyfle arall arni, a hynny er iddi ddod i'r amlwg fod Hywel wedi cael perthynas â merch arall yn ystod ei gyfnod i ffwrdd o'r pentref.

Gwelwyd cyfle busnes pan ddaeth clwb Dave Marshall ar y farchand. Y bwriad oedd i Hywel a Steffan redeg y lle fel clwb dawnsio lap Lapswchan. O achos trafferthion ariannol a cyfreithlon y ddau bu'n rhaid rhoi'r leisans yn enw Cassie, a nid oedd hi'n fodlon ar fod yn bartner busnes mewn enw yn unig.

Er i'r clwb ddod yn boblogaidd gyda rai o ddynion y pentref, cychwynodd D.S Watkins gymeryd cryn ddiddordeb yn y lle ar ôl derbyn cyhuddiadau fod rhai o'r dawnswyr, gan gynnwys Jodie Martin yn puteinio. Yn dilyn gweithrediad gan yr heddlu un noson lle cafodd Jodie, Babs Lloyd a Ieuan Griffiths eu arestio penderfynnodd Cassie gymeryd y clwb o ddwylo Hywel a Steffan a'i droi yn glwb canu gwlad.

### **Darganfod twyll Angharad**

Yn 2021 cychwynnodd sgîl effeithiau twyll Angharad Rogers ddod i'r wyneb. Bu cwpl o achosion ble bu i gerdyn banc Gaynor gael ei wrthod, ond ni feddyliai ormod am y peth gan fod yna bethau mwy ar ei meddwl. Roedd ei brwd ar symud o Gwmderi a cychwyn bywyd newydd mewn cartref newydd. Bu'n gwneud ymholiadau am godi tŷ ar dir Penrhewl ymysg nifer o opsiynau eraill. Yna darganfu Gaynor mai **Hywel Llywelyn** oedd wedi talu am driniaeth rehab Ffion Llywelyn, rhybeth a wnaeth iddi gwestiynu eu perthyna. Tyfodd yr amheuon hyn ymhellach pan glywodd fod Hywel wedi bod yn talu am wasanaethau rhyw digidol Lisa Morgan.

Er fod y cyfan yn ddigon iddi gysidro gorffen pethau gyda Hywel penderfynodd roi un cyfle arall iddo a'i wahodd ar wyliau gyda hi.

Wedi dychwelyd i Gwmderi bu sioc enfawr i'r cwpl wrth iddynt ddarganfod nid yn unig eu bod wedi cael eu cloi allan o Lwyncelyn, ond fod eu eiddo wedi diflanu a'r tŷ wedi'i werthu. Yn dilyn ymholiadau pellach daeth yn amlwg fod rhywun wedi bod yn defnyddio hunaniaeth Gaynor er mwyn cyflawni'r weithred. Cychwynnodd Gaynor amau pawb o'i chwmpas, yn gyntaf cyhuddai Britt Monk pan ddarganfu ei bod newydd fod ar wyliau drud, ac yna ei merch ei hun ar weld Izzy Evans yn cael ei cwestiynu gan yr heddlu.

Yn ddiweddarach dychwelodd Angharad i Gwmderi unwaith eto i weld effeithion ei chynllwynio. Un o'r rhai cyntaf iddi ddod ar eu traws yn y pentref oedd **Hywel Llywelyn** ac o fewn dim roedd hi'n rhannu stori dorcalonnus am farwolaeth annisgwyl ei merch Delyth mewn damwain car gyda'i chyn-wr Jeremy.

Unwaith eto yn teimlo drosti a hithau'n honni fod ganddi unman arall i fynd cynigiodd Hywel lety iddi yn Llwyncelyn er waethaf teimladau Gaynor.

Gyda Gaynor eisoes dan straen enfawr, wedi colli ei eiddo a gyda dirgelwch pwy oedd wedi bod yn ei thwyllo yn ei phoeni cafodd Angharad lawer o hwyl yn dod rhwng hithau a Hywel. Bu'n chwarae triciau cyson i danseilio Gaynor gan gynnwys coginio swper i'r cwpwl oedd yn edrych yn union yr un fath ond rhoi fersiwn a blas perffaith i Hywel ac un anfwytadwy i Gaynor.

Drwy rannu straeon a Hywel am ei dyddiau yn y coleg, a honni fod Gaynor wedi cael 'breakdown' yn dilyn affêr gydag athro ceisiodd wneud iddi ymddangos fel petai Gaynor yn colli arni, rhywbeth ddaeth yn fwy credadwy pan gyhuddodd Gaynor Angharad yn gyhoeddus am ddwyn gemwaith ei mam. Pan ddatgelwyd bod dim arysgrif ar emwaith Angharad, yn wahanol i'r rhai gwreiddiol cychwynnodd Gaynor ei hun gwestiynu'r gwir.

Yr unig lygedyn o obaith i Gaynor oedd Colin Evans, a oedd wedi gweld llun ar ffôn Angharad yn ei dangos ar wyliau diweddar yn Awstralia, yr un lleoliad oedd pasbort Gaynor wedi cael ei ddefnyddio gan yr un oedd wedi ei thwyllo. Gydag ychydig o ymchwil daeth Gaynor hefyd i amau stori Angharad am farwolaeth ei merch, ac yn wir os oedd ganddi deulu yn y lle cyntaf.

Penderfynodd Gaynor wynebu Angharad gyda'i chyhuddiadau a chafodd sioc pan gyfaddefodd Angharad y cyfan, am y twyll, am werthu Llwyncelyn, y cyfan. Ond pan gododd Gaynor y ffôn i gysylltu â'r heddlu honnai fod mwy i ddod, â'i bod wedi trefnu popeth i wneud iddi ymddangos fod Gaynor yn rhan o'r twyll o'r cychwyn cyntaf.

Parhaodd Angharad i geisio creu bwlch rhwng Hywel a Gaynor drwy rannu negeseuon yr oedd hi wedi ei recordio ar ei ffôn, yn gyntaf o Gaynor yn trafod Sheryl Hughes ac am well ragolygon Esther o dan ei gofal hithau, ac yna clip wedi ei olygu o Hywel yn disgrifio Gaynor yn anffafriol.

Llwyddodd i hudo Gaynor i'r goedwig ar ymylon Gwmderi ble cafodd hithau sioc i ddarganfod nifer o'i chelfi a'i eiddo personol, gan gynnwys lluniau teulu wedi'i rhwygo a'u dinistrio. Cyfaddefodd Angharad y cyfan am ei throseddau ac am y rheswm y tu ôl i'r cyfan, ei bod eisiau dial ar Gaynor, nid yn unig am ddwyn Colin oddi arni ond hefyd am gael perthynas gyda'r athro, rhywbeth nad oedd yn wir.

Collodd Gaynor ei thymer ac wrth glywed Izzy yn dod ar ôl ei mam yn y pellter rhedai Angharad i ffwrdd. Wrth geisio ffoi cwympai a tharo ei phen ar garreg. Cysidrai Gaynor am eiliad ei tharo gyda charreg arall i sicrhau diwedd i'r poenydio ond llwyddai Izzy i'w pherswadio i beidio.

Wedi'r digwyddiad yn y goedwig lledaenodd y newyddion na Angharad oedd yn gyfrifol am y twyll ar Gaynor a hefyd ei bod wedi cael ei rhoi mewn coma yn dilyn ei anafiadau.